ΑΠΟΦΑΣΕΙΣ
Αριθμ. 18/147/5565
Έγκριση του κανονισμού Διδακτορικών Σπουδών του Τμήματος Φυσικοθεραπείας της Σχολής
Επιστημών Αποκατάστασης Υγείας του Πανεπιστημίου Πατρών.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ
Έχοντας υπόψη:
1. Τις διατάξεις του ν. 4610/2019 (Α΄ 70) «Συνέργειες
Πανεπιστημίων και Τ.Ε.Ι., πρόσβαση στην τριτοβάθμια
εκπαίδευση, πειραματικά σχολεία, Γενικά Αρχεία του
Κράτους και λοιπές διατάξεις».
2. Τις διατάξεις του ν. 4485/2017 (ΦΕΚ/Α΄/4-8-2017)
«Οργάνωση και λειτουργία της ανώτατης εκπαίδευσης,
ρυθμίσεις για την έρευνα και άλλες διατάξεις» και ειδικότερα τα άρθρα 30 έως και 37, 45 και 85.
3. Την αριθμ. 163204/Ζ1 ΕΞ. ΕΠΕΙΓΟΝ/29-9-2017 εγκύκλιο του Υπουργείου Παιδείας, Έρευνας και Θρησκευ-
μάτων «Εφαρμογή των διατάξεων του ν. 4485/2017
(Α΄ 114) για θέματα μεταπτυχιακών σπουδών και εκπόνησης διδακτορικών διατριβών - λοιπά θέματα.
4. Τις διατάξεις του ν. 4521/2018 (ΦΕΚ 38/Α΄/2-3-2018)
«Ίδρυση Πανεπιστημίου Δυτικής Αττικής και άλλες διατάξεις».
5. Την παρ. 3ε, του άρθρου 9, του ν. 3685/2008 «Θεσμικό πλαίσιο για τις μεταπτυχιακές σπουδές» (ΦΕΚ 148/
Α΄/16-7-2008).
6. Τις διατάξεις του ν. 4009/2011 «Δομή, λειτουργία,
διασφάλιση ποιότητας των σπουδών και διεθνοποίηση
των ανωτάτων εκπαιδευτικών ιδρυμάτων» (ΦΕΚ 195/
Α΄/6-9-2011), όπως τροποποιήθηκαν και ισχύουν.
7. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (ΦΕΚ 83/Α΄/11-5-2016) όπως
τροποποιήθηκαν και ισχύουν.
8. Την απόφαση της Συνέλευσης του Τμήματος Φυσικοθεραπείας της Σχολής Επιστημών Αποκατάστασης
Υγείας του Πανεπιστημίου Πατρών (1/15-1-2020).
9. Την απόφαση της Συγκλήτου του Πανεπιστημίου
Πατρών (συνεδρίαση 162/6.2.2020).
10. Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογι-
σμού, ομόφωνα αποφασίζει:
Την έγκριση του κανονισμού Διδακτορικών Σπουδών
του Τμήματος Φυσικοθεραπείας της Σχολής Επιστημών
Αποκατάστασης Υγείας του Πανεπιστημίου Πατρών, ως
ακολούθως:
Το Πρόγραμμα Διδακτορικών Σπουδών (Π.Δ.Σ.) του
Τμήματος Φυσικοθεραπείας, οργανώνεται και λειτουργεί
σύμφωνα με τις διατάξεις του ν. 4485/2017, τις ισχύουσες
λοιπές σχετικές νομικές διατάξεις και αποφάσεις, καθώς
και τις διατάξεις του παρόντος κανονισμού.
Στον παρόντα κανονισμό καθορίζονται η δομή, η οργάνωση και οι κανόνες λειτουργίας του Προγράμματος
Διδακτορικών Σπουδών του Τμήματος Φυσικοθεραπείας
του Πανεπιστημίου Πατρών, όπως αυτός καταρτίστηκε με
απόφαση της Συνέλευσης του Τμήματος (1/15-1-2020),
εγκρίθηκε από τη Σύγκλητο του Πανεπιστημίου Πατρών,
δημοσιεύθηκε στην Εφημερίδα της Κυβερνήσεως, αναρτήθηκε στο διαδικτυακό τόπο του Τμήματος και κοινο-
ποιήθηκε στο Υπουργείο Παιδείας και Θρησκευμάτων.
Άρθρο 1
Γενικές Διατάξεις
1.1 Το Τμήμα Φυσικοθεραπείας του Πανεπιστημίου
Πατρών παρέχει τη δυνατότητα διεξαγωγής διδακτορικών σπουδών (Πρόγραμμα Διδακτορικών Σπουδών) σε
τομείς που εμπίπτουν στα ερευνητικά ενδιαφέροντα ή
και επιστημονικά πεδία που θεραπεύονται από το Τμήμα είτε αποκλειστικά είτε ευρύτερα σύμφωνα με την
αντίληψη διεπιστημονικότητας που διέπει τη σύγχρονη
ερευνητική δραστηριότητα. Ο κύκλος των διδακτορικών
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
21 Φεβρουαρίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 555
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
σπουδών ολοκληρώνεται με την εκπόνηση πρωτότυπης
διατριβής και την απονομή Διδακτορικού Διπλώματος.
1.2 Το Διδακτορικό Δίπλωμα είναι δημόσιο έγγραφο
και απονέμεται σε δημόσια τελετή από το Τμήμα Φυσικοθεραπείας, στο οποίο διεξάγεται το σχετικό Πρόγραμμα
Διδακτορικών Σπουδών.
1.3 Το Διδακτορικό Δίπλωμα αποτελεί ακαδημαϊκό
τίτλο ο οποίος πιστοποιεί την ουσιαστική συνεισφορά
του κατόχου του στην εξέλιξη καίριων επιστημονικών
περιοχών, την κατανόηση σε βάθος της επιστημονικής
του περιοχής που τεκμηριώνεται με την εκπόνηση μιας
πρωτότυπης διατριβής στο πεδίο των συναφών αντικειμένων που θεραπεύει το Τμήμα καθώς και των διεπιστη-
μονικών προσεγγίσεών τους.
1.4 Το Διδακτορικό Δίπλωμα φέρει τίτλο, ο οποίος σε
κάθε περίπτωση δεν συνιστά γνωστικό αντικείμενο
1.5 Αρμόδιο όργανο για τα θέματα των διδακτορικών
σπουδών στο Τμήμα είναι η Συνέλευση, καθώς και όσα
ορίζονται στο άρθρο 31 του ν. 4485/2017 και τον παρόντα κανονισμό.
Άρθρο 2
Στόχος
Οι διδακτορικές σπουδές αποβλέπουν στη δημιουργία
υψηλής ποιότητας και σύγχρονης επιστημονικής έρευνας, καθώς και στην κατάρτιση επιστημόνων ικανών να
συμβάλουν στην πρόοδο και εξέλιξη της επιστήμης και
της βασικής έρευνας. Οι απόφοιτοι των διδακτορικών
προγραμμάτων προορίζονται να στελεχώσουν το ερευνητικό, επιχειρηματικό και εκπαιδευτικό δυναμικό με
υψηλής στάθμης επιστήμονες και να συμβάλουν στην
ανάπτυξη της χώρας. Συγχρόνως, το διδακτορικό πρόγραμμα αποτελεί για το Τμήμα, καθώς και γενικότερα
για το Πανεπιστήμιο, πηγή ακαδημαϊκού κύρους και
διεθνούς ακαδημαϊκής διάκρισης και συμβάλλει στην
ποιοτική και ποσοτική αναβάθμιση της ερευνητικής
παραγωγής.
Άρθρο 3
Όργανα Διδακτορικού Προγράμματος
Η Συνέλευση Τμήματος (Σ.Τ.) αναθέτει σε τριμελή συντονιστική επιτροπή (ΣΕ) που κάνει και τις συνεντεύξεις
και τις αξιολογήσεις, την επίβλεψη/συντονισμό των δραστηριοτήτων του Προγράμματος Διδακτορικών Σπου-
δών και η ΣΕ αναφέρεται στην Σ.Τ. Η ΣΕ ορίζει ένα εκ των
μελών της ως επιβλέποντα συντονιστή του Διδακτορικού
Προγράμματος Σπουδών.
Άρθρο 4
Προκήρυξη ή Πρόσκληση εκδήλωσης
ενδιαφέροντος για εκπόνηση διδακτορικής
διατριβής
4.1 Το Τμήμα μπορεί να προκηρύσσει θέσεις υποψηφίων διδακτόρων (Υ.Δ.), οι οποίες δημοσιοποιούνται στον
ημερήσιο τύπο και αναρτώνται στον διαδικτυακό τόπο
του Τμήματος. Οι προκηρύξεις ή προσκλήσεις εκδήλωσης ενδιαφέροντος, μπορεί να επαναλαμβάνονται σε
τακτά χρονικά διαστήματα.
4.2 Στην προκήρυξη/πρόσκληση για την εκπόνηση
διδακτορικής διατριβής μνημονεύονται οι διαδικασίες
κατάθεσης της υποψηφιότητας και επιλογής των Υποψηφίων Διδακτόρων, αναλυτικά τα δικαιολογητικά που
θα πρέπει να υποβληθούν, οι προϋποθέσεις αποδοχής
και τα ελάχιστα απαραίτητα προσόντα, οι όροι, οι προθεσμίες και οι διαδικασίες κατάθεσης υποψηφιοτήτων
και επιλογής υποψήφιων διδακτόρων, καθώς και οι πρόσθετες υποχρεώσεις αυτών, όπως ρήτρες, παραδοτέα και
χρονικά όρια ολοκλήρωσης των διατριβών.
Άρθρο 5
Διαδικασία και Κριτήρια επιλογής εισακτέων
5.1 Προϋποθέσεις και κριτήρια εισαγωγής
Τα ελάχιστα τυπικά προσόντα των υποψηφίων φοιτητών/τριών του διδακτορικού προγράμματος είναι τα εξής:
α) Πτυχίο Α.Ε.Ι. (Πανεπιστημίου ή Τ.Ε.Ι) στις επιστήμες
Υγείας της ημεδαπής ή αναγνωρισμένου ως ισότιμου
ιδρύματος της αλλοδαπής.
β) Δίπλωμα Μεταπτυχιακών Σπουδών (ΔΜΣ) ΑΕΙ της
ημεδαπής στις Επιστήμες Υγείας ή κατοχή αναγνωρισμένου τίτλου σπουδών μεταπτυχιακού επιπέδου ως ισότι-
μου της αλλοδαπής ή κατοχή ενιαίου και αδιάσπαστου
τίτλου σπουδών μεταπτυχιακού επιπέδου σύμφωνα με
το άρθρο 46 του ν. 4485/2017.
γ) Καλή γνώση (Β2) της αγγλικής γλώσσας.
δ) Τουλάχιστον μία (1) ξένη δημοσίευση σε έγκυρο ξενόγλωσσο περιοδικό αποδελτιωμένο σε διεθνείς βάσεις
δεδομένων σε θέμα συναφές με το επιστημονικό πεδίο
του διδακτορικού προγράμματος
5.2 - Απαιτούμενα δικαιολογητικά
Οι αιτήσεις των υποψηφίων πρέπει να συνοδεύονται
από τα προβλεπόμενα δικαιολογητικά και να κατατίθενται στην Γραμματεία του Τμήματος.
Απαραίτητα δικαιολογητικά είναι:
1. Αίτηση εκπόνησης διδακτορικής διατριβής που
περιλαμβάνει τον προτεινόμενο τίτλο διδακτορικής διατριβής, τη γλώσσα εκπόνησης της διατριβής (Ελληνικά
ή Αγγλικά), και τον προτεινόμενο επιβλέποντα της διδακτορικής διατριβής.
2. Αναλυτικό Βιογραφικό Σημείωμα.
3. Προσχέδιο διδακτορικής διατριβής στην ελληνική
και την αγγλική γλώσσα στο οποίο θα περιλαμβάνονται
τα ερευνητικά δεδομένα και η στόχευση της διδακτορικής διατριβής.
4. Αντίγραφα τίτλων σπουδών.
5. Μεταπτυχιακή Διατριβή
6. Πιστοποιητικό - Βεβαίωση Αναλυτικής Βαθμολογίας
Μεταπτυχιακού Τίτλου Σπουδών.
7. Αναγνώριση ισοτιμίας των τίτλων σπουδών από το
Δ.Ο.Α.Τ.Α.Π. (για πτυχιούχους ΑΕΙ του εξωτερικού).
8. Αποδεικτικό καλής γνώσης της Αγγλικής γλώσσας
(για υποψηφίους που δεν είναι απόφοιτοι αγγλόφωνων
ιδρυμάτων).
9. Αντίγραφο δελτίου αστυνομικής ταυτότητας
10. Τουλάχιστον δύο συστατικές επιστολές από Καθηγητές Α' βαθμίδας, αναπληρωτών ή επίκουρων καθη-
γητών, λεκτόρων ΑΕΙ ή εργοδοτών σε φάκελο κλειστό
από τον παρέχοντα τη συστατική (η κλειστή συστατική επιστολή θα πρέπει να κατατεθεί στη Γραμματεία).
Το περιεχόμενο των επιστολών θεωρείται εμπιστευτικό
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
και γνωστοποιείται μόνο στις αρμόδιες επιτροπές του
Τμήματος.
11. Οποιοδήποτε άλλο στοιχείο πιστεύει ο υποψήφιος
ότι μπορεί να συνδράμει στην ουσιαστική αξιολόγηση
της αίτησης του, όπως ενδεικτικά δημοσιεύσεις ή επιστημονικές εργασίες που έχει εκπονήσει.
Σημειώνεται ότι η Συνέλευση του Τμήματος με απόφαση της, μπορεί να εξειδικεύσει/τροποποιήσει τα ανωτέ-
ρω δικαιολογητικά. Η απόφαση θα πρέπει να αναρτηθεί
στην ιστοσελίδα του διδακτορικού προγράμματος.
Άρθρο 6
Αξιολόγηση αιτήσεων Αποδοχή Υποψηφίων Διδακτόρων
6.1 Η ΣΕ των Διδακτορικών Σπουδών του Τμήματος,
κατηγοριοποιεί τις αιτήσεις με βάση τη συνάφεια του
ερευνητικού αντικειμένου και ελέγχει τον φάκελο υποψηφιότητας ως προς την πληρότητα των τυπικών προ-
σόντων. Εφόσον ο/η υποψήφιος/α πληροί τις τυπικές
προϋποθέσεις, η ΣΕ Διδακτορικών Σπουδών καλεί τον/
την υποψήφιο/α σε συνέντευξη και ετοιμάζει εισήγηση σχετικά με την αποδοχή ή όχι της υποψηφιότητας.
Στη συνέχεια ο φάκελος υποψηφιότητας μαζί με την
εισήγηση της Τριμελούς Συντονιστικής Επιτροπής των
Διδακτορικών Σπουδών διαβιβάζεται στην Συνέλευση
του Τμήματος η οποία λαμβάνει και την τελική απόφαση
περί αποδοχής ή όχι της συγκεκριμένης υποψηφιότητας.
6.2 Στην απόφαση της Συνέλευσης ορίζεται:
• Ο/Η επιβλέπων/ουσα της διατριβής.
• Τα μέλη της τριμελούς συμβουλευτικής επιτροπής,
που πλαισιώνει και υποστηρίζει την εκπόνηση και τη
συγγραφή της διατριβής.
• Η γλώσσα συγγραφής της διατριβής και
• Τα μαθήματα που ο/η υποψήφιος/α (κάτοχος ΔΜΣ ή
ενιαίου και αδιάσπαστου τίτλου σπουδών μεταπτυχιακού επιπέδου) οφείλει να παρακολουθήσει και να εξε-
ταστεί επιτυχώς (εφόσον η Συνέλευση του τμήματος το
κρίνει σκόπιμο μετά από την εισήγηση του Επιβλέποντα
Καθηγητή). Τα προτεινόμενα μαθήματα δεν μπορεί να
είναι περισσότερα από έξι (6). Τα μαθήματα αυτά μπορεί να ανήκουν στον πρώτο ή/και στο δεύτερο κύκλο
σπουδών του Τμήματος.
6.3 Η αρχική εγγραφή των υποψηφίων διδακτόρων
θα γίνεται εντός προθεσμίας, η οποία θα καθορίζεται
από τη Συνέλευση από την ημερομηνία συνεδρίασης της
Συνέλευσης του Τμήματος κατά τη διάρκεια της οποίας
αποφασίστηκε η έγκριση των αιτήσεων των υποψηφίων.
6.4 Για λόγους εξαιρετικής ανάγκης (π.χ. ασθένειας,
απουσία στο εξωτερικό) είναι δυνατή η εγγραφή εντός
μηνός από τη λήξη της προθεσμίας, με απόφαση του
αρμοδίου οργάνου μετά από αιτιολογημένη αίτηση του
ενδιαφερομένου.
6.5 Τα κριτήρια για την επιλογή υποψήφιου/ας διδάκτορα είναι τα παρακάτω:
• Η συνάφεια με την επιστημονική περιοχή της προτεινόμενης διδακτορικής διατριβής του βασικού πτυχίου/
διπλώματος του/της υποψηφίου/ας.
• Οι συστάσεις που προκύπτουν από τις αντίστοιχες
επιστολές.
• Η αξιολόγηση που θα προκύψει από την συνέντευξη
με τον/την υποψήφιο.
Στοιχεία που συνεκτιμώνται είναι τα ακόλουθα:
• Οι πιθανές επιστημονικές δημοσιεύσεις.
• Η προηγούμενη επαγγελματική και ερευνητική εμπειρία.
Άρθρο 7
Επίβλεψη διδακτορικής διατριβής
7.1 Δικαίωμα επίβλεψης διδακτορικών διατριβών
έχουν τα μέλη ΔΕΠ Α΄ βαθμίδας, αναπληρωτή και επίκουρου καθηγητή του οικείου ή άλλου ΑΕΙ ή ερευνητές
Α΄, Β΄, Γ΄ βαθμίδας από ερευνητικά κέντρα του άρθρου
13Α του ν. 4310/2014, συμπεριλαμβανομένων των ερευνητικών κέντρων της Ακαδημίας Αθηνών. Κάθε μέλος
ΔΕΠ μπορεί να είναι ο/η επιβλέπων/ου σα σε επτά (7)
κατά μέγιστο διδακτορικές διατριβές και αφορά σε Υποψήφιους διδάκτορες που διανύουν τα πρώτα 4 χρόνια
των διδακτορικών σπουδών τους. Υπέρβαση του ορίου
επιτρέπεται για την επίβλεψη έως δύο (2) υποψηφίων
διδακτόρων των οποίων η εκπόνηση της διδακτορικής
διατριβής χρηματοδοτείται ευθέως από Εθνικό ή Ευρωπαϊκό ή άλλο πρόγραμμα χρηματοδότησης. Υπέρβαση
του ορίου επιτρέπεται επίσης μόνο για την επίβλεψη
υποψηφίων διδακτόρων με συνεπίβλεψη.
7.2 Στην Τριμελή Συμβουλευτική Επιτροπή μετέχουν
ως μέλη, ο/η επιβλέπων και δύο ακόμη μέλη Δ.Ε.Π.
Α΄ βαθμίδας, αναπληρωτή ή επίκουρου καθηγητή από το
οικείο ή άλλο ΑΕΙ ή καθηγητές/τριες αναγνωρισμένων ως
ομοταγών ιδρυμάτων της αλλοδαπής, οι οποίοι/ες είναι
κάτοχοι διδακτορικού διπλώματος, ή ερευνητές των βαθμίδων Α΄, Β΄ ή Γ΄ από ερευνητικά κέντρα του άρθρου 13Α
του ν. 4310/2014, συμπεριλαμβανομένων των ερευνητικών κέντρων της Ακαδημίας Αθηνών ή από αναγνωρι-
σμένα ερευνητικά κέντρα ή ινστιτούτα της αλλοδαπής
και έχουν το ίδιο ή συναφές γνωστικό αντικείμενο και
επιστημονικό έργο με την υπό κρίση διδακτορική διατριβή. Στη συμβουλετική επιτροπή μετέχει τουλάχιστον
ένα μέλος ΔΕΠ από τις τρεις πρώτες βαθμίδες του οικείου
Τμήματος (παρ. 2, άρθρο 39, ν. 4485/2017). Η Τριμελής
Συμβουλευτική Επιτροπή μετά από εισήγηση του Επιβλέποντα Καθηγητή καθορίζει τον κύκλο μαθημάτων
που θα παρακολουθήσει ο Υποψήφιος διδάκτορας αν
και όταν αυτό απαιτείται.
7.3 Αν για οποιονδήποτε λόγο ο/η επιβλέπων εκλείψει
ή διαπιστωμένα αδυνατεί να τελέσει χρέη επιβλέποντα
για μεγάλο χρονικό διάστημα, η Συνέλευση του Τμήματος αναθέτει την επίβλεψη:
• Σε άλλον, ύστερα από αίτηση του υποψηφίου και
γνώμη του/της προτεινόμενου/ης επιβλέποντα/ουσας ή
• Σε ένα από τα άλλα (2) μέλη της τριμελούς συμβουλευτικής επιτροπής, ακόμη και καθ' υπέρβαση του μέ-
γιστου αριθμού υποψηφίων διδακτόρων που μπορεί να
έχει κάθε επιβλέπων.
7.4 Ομοίως, αν για οποιονδήποτε λόγο μέλος της τριμελούς επιτροπής εκλείψει ή διαπιστωμένα αδυνατεί να
τελέσει τα εκ του ρόλου του απορρέοντα καθήκοντα για
μεγάλο χρονικό διάστημα, ή αν η εξέλιξη της διδακτορικής έρευνας επιτάσσει την ανασύνθεση της τριμελούς
επιτροπής η Συνέλευση του Τμήματος αντικαθιστά το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
μέλος της τριμελούς επιτροπής ύστερα από αίτηση του
επιβλέποντα και γνώμη του προτεινόμενου και του προς
αντικατάσταση μέλους.
7.5 Αν ο/η αρχικός/η επιβλέπων/ουσα μετακινηθεί σε
άλλο ΑΕΙ ή Τμήμα ΑΕΙ ή συνταξιοδοτηθεί, συνεχίζει να
τελεί χρέη επιβλέποντος των διδακτορικών διατριβών
που έχει αναλάβει και ο τίτλος απονέμεται από το ΑΕΙ,
στο οποίο ανήκει το Τμήμα, όπου ξεκίνησε η εκπόνηση
της διατριβής.
7.6 Τα ονόματα των υποψηφίων διδακτόρων, των επιβλεπόντων, των μελών της συμβουλευτικής επιτροπής,
οι τίτλοι των εκπονούμενων διατριβών και σύντομη περίληψη αυτών αναρτώνται στο διαδικτυακό τόπο του
Ιδρύματος στην ελληνική και την αγγλική γλώσσα.
Άρθρο 8
Διάρκεια Εκπόνησης Διδακτορικών Σπουδών
8.1 Η χρονική διάρκεια για την απόκτηση διδακτορικού διπλώματος δεν μπορεί να είναι μικρότερη από τρία
(3) πλήρη ημερολογιακά έτη από την ημερομηνία ορισμού της Τριμελούς Συμβουλευτικής Επιτροπής (παρ. 1,
άρ. 40, ν. 4485/2017). Ο μέγιστος χρόνος ολοκλήρωσης
της διατριβής είναι επτά (7) πλήρη ημερολογιακά έτη
από την ημερομηνία ορισμού της Τριμελούς Συμβουλευτικής Επιτροπής και μέχρι την παρουσίαση της διδα-
κτορικής διατριβής ενώπιον της Επταμελούς Εξεταστικής
Επιτροπής.
8.2 Ο/Η υποψήφιος/α μπορεί κατά τη διάρκεια των
σπουδών του στο Διδακτορικό Πρόγραμμα να ζητήσει
με επαρκώς αιτιολογημένη αίτηση του την αναστολή της
ανωτέρω περιόδου έως και 2 έτη συνολικά. Ο χρόνος της
αναστολής φοίτησης δεν προσμετράται στην προβλεπόμενη μέγιστη χρονική διάρκεια εκπόνησης διδακτορικής
διατριβής. Κατά τη διάρκεια της αναστολής φοίτησης
δεν επωφελείται των δικαιωμάτων και των παροχών που
προβλέπονται για τους υποψήφιους διδάκτορες.
8.3 Ο κύκλος μαθημάτων που θα παρακολουθήσει ο/η
υποψήφιος/α διδάκτορας αν και όταν αυτό απαιτείται,
πρέπει να ολοκληρωθεί τα δύο (2) πρώτα έτη των διδακτορικών σπουδών του.
8.4 Η Τριμελής Συμβουλευτική Επιτροπή σε συνεργασία με τον/την υποψήφιο/α διδάκτορα μπορεί να προ-
βεί στην οριστικοποίηση του τίτλου της Διδακτορικής
Διατριβής (ακριβής τελικός καθορισμός τίτλου) μέχρι τη
συγκρότηση της Επταμελούς Εξεταστικής Επιτροπής, με
έγκριση της Συνέλευσης. Τροποποίηση του θέματος της
Διδακτορικής Διατριβής μέσα στην ίδια ερευνητική/θεματική περιοχή μπορεί να πραγματοποιηθεί με πρόταση
της Τριμελούς Συμβουλευτικής Επιτροπής και έγκριση
της Συνέλευσης του Τμήματος κατά την οποία μπορεί
να δοθεί και παράταση του μέγιστου χρόνου εκπόνησης
της διδακτορικής διατριβής (άπαξ ή διαδοχικά) μέχρι
δύο (2) συνολικά έτη.
8.5 Αλλαγή του θέματος της Διδακτορικής Διατριβής
και καθορισμός νέου σε διαφορετικό ερευνητικό/θεματικό πεδίο, μπορεί να πραγματοποιηθεί ύστερα από αί-
τηση του/της υποψήφιου/ας διδάκτορα και έγκριση της
Συνέλευσης του Τμήματος, με τη σύμφωνη γνώμη της
Τριμελούς Συμβουλευτικής Επιτροπής. Στην περίπτωση
αυτή ορίζεται από τη Συνέλευση του Τμήματος νέα Τριμελής Συμβουλευτική Επιτροπή και ο ελάχιστος χρόνος
εκπόνησης της διατριβής αρχίζει από την ημερομηνία
ορισμού της νέας Τριμελούς Συμβουλευτικής Επιτροπής.
8.6 Παραίτηση όλων των μελών της Τριμελούς Συμβουλευτικής Επιτροπής λόγω αδυναμίας συνεργασίας
με τον/την υποψήφιο/α διδάκτορα μπορεί να γίνει μόνο
κατά τα δυο πρώτα έτη από τον ορισμό της και πρέπει
να είναι αιτιολογημένη. Αλλαγή μεμονωμένα μελών είναι
δυνατή οποτεδήποτε μετά από αιτιολογημένη πρόταση
του/της επιβλέποντα/ουσας καθηγητή/τριας.
Άρθρο 9
Δικαιώματα Υποψηφίων Διδακτόρων
9.1 Οι Διδακτορικές Σπουδές παρέχονται δωρεάν.
9.2 Οι υποψήφιοι διδάκτορες έχουν μέχρι πέντε (5)
πλήρη ακαδημαϊκά έτη από την πρώτη εγγραφή τους,
όλα τα δικαιώματα και τις παροχές που προβλέπονται
και για τους φοιτητές του δεύτερου κύκλου σπουδών,
όπως ορίζονται στους οικείους Κανονισμούς. Μέχρι και
πέντε (5) έτη μετά την ολοκλήρωση της διδακτορικής
τους διατριβής διατηρούν δικαιώματα πρόσβασης, δανεισμού και χρήσης των ηλεκτρονικών υπηρεσιών των
πανεπιστημιακών βιβλιοθηκών.
9.3 Οι υποψήφιοι διδάκτορες που δεν έχουν άλλη ιατροφαρμακευτική και νοσοκομειακή περίθαλψη, δικαι-
ούνται πλήρη ιατροφαρμακευτική και νοσοκομειακή
περίθαλψη στο Εθνικό Σύστημα Υγείας (Ε.Σ.Υ.) με κάλυψη
των σχετικών δαπανών από τον Εθνικό Οργανισμό Παροχής Υπηρεσιών Υγείας (Ε.Ο.Π.Υ.Υ.), σύμφωνα με την
ισχύουσα κάθε φορά νομοθεσία.
Άρθρο 10
Υποχρεώσεις Υποψηφίων Διδακτόρων
10.1 Ο/η υποψήφιος/α διδάκτορας θα πρέπει να έχει
ως κύρια επιστημονική απασχόληση τις διδακτορικές
του/της σπουδές
10.2 Ο/η υποψήφιος/α διδάκτορας θα πρέπει να ανανεώνει την εγγραφή του/της με την έναρξη κάθε ακα-
δημαϊκού έτους. Η ανανέωση γίνεται με αίτηση μέσα σε
προθεσμίες που ανακοινώνονται από τη Γραμματεία του
Τμήματος. Ο/η υποψήφιος/α διδάκτορας κάθε έτος, στο
διάστημα από το Σεπτέμβριο έως το Νοέμβριο, παρουσιάζει προφορικά και υποβάλλει εγγράφως αναλυτικό
υπόμνημα ενώπιον της Τριμελούς Συμβουλευτικής Επιτροπής σχετικά με την πρόοδο της διδακτορικής διατρι-
βής. Αντίγραφο του υπομνήματος, καθώς και σχόλια επ'
αυτού από τον επιβλέποντα ή/και την Τριμελής Συμβουλευτική Επιτροπή καταχωρούνται στον ατομικό φάκελο
του/της υποψηφίου/ας.
10.3 Οι υποψήφιοι/ες διδάκτορες υποχρεούνται να
παρουσιάζουν τα στάδια της ερευνητικής τους εργασίας
σε σεμινάρια εφόσον αυτά οργανώνονται από το Τμήμα
για το σκοπό αυτό.
10.4. Οι υποψήφιοι/ες διδάκτορες οφείλουν να συμμετέχουν σε σεμινάρια και επιστημονικά συνέδρια και να
επιδιώκουν τη διεθνοποίηση και την αναγνώριση της
έρευνας τους με δημοσιεύσεις σε αναγνωρισμένα διεθνή
επιστημονικά περιοδικά με σύστημα κριτών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
10.5 Οι υποψήφιοι/ες διδάκτορες υποχρεούνται στην
παροχή επικουρικού εκπαιδευτικού έργου σε όλες τις
ακαδημαϊκές δραστηριότητες του Τμήματος σε συνάφεια με το ερευνητικό έργο, που εκπονείται στον πρώτο
κύκλο είτε στον δεύτερο κύκλο σπουδών του Τμήματος
και ανατίθενται από το Τμήμα σε συνεννόηση με τον
επιβλέποντα. Το έργο αυτό μπορεί να είναι, ενδεικτικά,
έξι (6) ώρες εβδομαδιαίως κατά μέσο όρο, ή όπως αλλιώς
ορίζεται στην πρόταση της Συνέλευσης του Τμήματος.
Οι κυρώσεις σε περιπτώσεις πλημμελούς εκτέλεσης των
καθηκόντων αυτών αποφασίζονται από τη Συνέλευση
του Τμήματος.
10.6. Με πρόταση της Συνέλευσης του Τμήματος και
κοινή απόφαση των Υπουργών Παιδείας και θρησκευμάτων και Οικονομίας και Οικονομικών μπορεί να ανατί-
θεται σε υποψήφιους/ες διδάκτορες η επικουρία μελών
ΔΕΠ στο εκπαιδευτικό έργο τους σε προπτυχιακό και
μεταπτυχιακό επίπεδο με ωριαία αντιμισθία που επιβαρύνει τον προϋπολογισμό του ιδρύματος.
10.7 Οι υποψήφιοι/ες διδάκτορες παρέχουν στο Τμήμα
υποστήριξη στην εξεταστική διαδικασία η οποία είναι
εξίσου μοιρασμένη σε όλους τους υποψήφιους διδάκτορες.
10.8 Οι υποψήφιοι/ες διδάκτορες οφείλουν να έχουν
πραγματοποιήσει τουλάχιστον δύο (2) ξένες δημοσιεύσεις των αποτελεσμάτων της διατριβής τους σε έγκυ-
ρα ξενόγλωσσα περιοδικά αποδελτιωμένα σε διεθνείς
βάσεις δεδομένων πριν την αίτηση τους για δημόσια
υποστήριξη της διδακτορικής διατριβής τους.
10.9 Η Γραμματεία του Τμήματος υποχρεούται μέχρι
31/7 κάθε έτους να ενημερώνει σε σχετικό πίνακα την
κατάσταση του κάθε Υποψηφίου/ας διδάκτορα, την
εκπλήρωση των συμβατικών του/της υποχρεώσεων
(μαθήματα, επικουρικό έργο, κ.τλ.) καθώς και των υποχρεώσεων της Τριμελούς Συμβουλευτικής Επιτροπής
(εκθέσεις προόδου κ.τλ.). Ο πίνακας αυτός αποτελεί βασικό έγγραφο του φακέλου κάθε υποψήφιου/ας διδάκτορα
και είναι προσβάσιμος στον επιβλέποντα καθηγητή.
Άρθρο 11
Διαγραφή υποψηφίων διδακτόρων
11.1 Η διαγραφή υποψηφίων διδακτόρων είναι δυνατή
με απόφαση της Συνέλευσης του Τμήματος μετά από
αιτιολογημένη εισήγηση της Τριμελούς Συμβουλευτικής
Επιτροπής. Μεταξύ των λόγων για τη διαγραφή περιλαμβάνονται και οι ακόλουθοι:
• Ανεπαρκής πρόοδος του/της υποψήφιου/ας διδάκτορα, η οποία τεκμηριώνεται με δύο (2) τουλάχιστον
συνεχείς αρνητικές εκθέσεις προόδου της Τριμελούς
Συμβουλευτικής Επιτροπής.
• Ανεπαρκής εκτέλεση των ακαδημαϊκών και ερευνητικών υποχρεώσεων που έχουν ανατεθεί από το Τμήμα
στον υποψήφιο/α διδάκτορα.
• Ανεπιτυχής παρακολούθηση του κύκλου μαθημάτων
που τυχόν έχει οριστεί από τη Συνέλευση του Τμήματος.
• Χρήση ιδεών, μεθόδων και αποτελεσμάτων αποδεδειγμένης λογοκλοπής.
• Τέλεση αξιόποινων πράξεων του/της υποψήφιου/ας
διδάκτορα που έχουν τελεσιδικήσει που εκθέτουν και
ζημιώνουν το Πανεπιστήμιο ή το Τμήμα.
• Υποβολή αίτησης διαγραφής από τον/την Υποψήφιο/α διδάκτορα.
• Οι υποψήφιοι διδάκτορες διαγράφονται αυτοδίκαια
εάν υπερβούν τη μέγιστη χρονική διάρκεια εκπόνησης
διδακτορικής διατριβής, όπως ορίζεται στον παρόντα
κανονισμό.
11.2 Σε όλες τις περιπτώσεις, η Γραμματεία του Τμήματος αποστέλλει επιστολή στον/στην υποψήφιο/α δι-
δάκτορα με κοινοποίηση στον/στην επιβλέποντα/ουσα
στην οποία θα τους ενημερώνει για την επερχόμενη διαγραφή και τους λόγους που την επιβάλλουν δίνοντας
στον υποψήφιο τη δυνατότητα να εκθέσει, προφορικώς
ή γραπτώς, τις απόψεις του επί του θέματος. Αν συντρέχουν οι παραπάνω λόγοι, η Συνέλευση του Τμήματος
αποφασίζει για την ενδεχόμενη διαγραφή του/της υποψηφίου/ας διδάκτορα από το μητρώο του Τμήματος σε
συνεδρίαση της μετά την πάροδο εύλογου διαστήματος
από την αποστολή της συστημένης επιστολής, με βάση
τον παρόντα κανονισμό και λαμβάνοντας υπόψη τυχόν
απάντηση του/της υποψηφίου/ας στην επιστολή.
Άρθρο 12
Συγγραφή, υποστήριξη και αξιολόγηση
της διδακτορικής διατριβής
12.1 Η διδακτορική διατριβή συγγράφεται με χρήση
του σχετικού πρότυπου εγγράφου που είναι διαθέσιμο
στον ιστότοπο του Τμήματος. Η ακριβής δομή και η έκταση της καθορίζονται με βάση τη συνήθη πρακτική για
τις διατριβές του ευρύτερου επιστημονικού χώρου που
καλύπτει το Τμήμα, με κύριο κριτήριο να εξυπηρετούνται
βέλτιστα οι σκοποί της ορθής απόδοσης της ερευνητικής
συνεισφοράς του/της υποψηφίου/ας και της διευκόλυνσης της αξιοποίησης της από άλλους ερευνητές. Εάν η
διατριβή συγγράφεται στα ελληνικά περιλαμβάνει σύντομη περίληψη στα Αγγλικά ενώ αν συγγράφεται στα
Αγγλικά περιλαμβάνει σύντομη περίληψη στα Ελληνικά.
12.2 Μετά την ολοκλήρωση της συγγραφής της διδακτορικής διατριβής, ο/η υποψήφιος/α διδάκτορας υπο-
βάλλει αίτηση προς την Τριμελή Συμβουλευτική Επιτροπή για τη δημόσια υποστήριξη της και αξιολόγηση της.
Αν η Τριμελής Συμβουλευτική Επιτροπή αποδεχθεί την
αίτηση του/της υποψήφιου/ας διδάκτορα, συντάσσει
αναλυτική εισηγητική έκθεση και την υποβάλλει στη Συνέλευση του Τμήματος ζητώντας τον ορισμό Επταμελούς
Εξεταστικής Επιτροπής για την κρίση της διδακτορικής
διατριβής. Αν απορρίψει την αίτηση, υποβάλλει τεκμηριωμένη έκθεση στο Τμήμα για τους λόγους απόρριψης
και ζητά από τον/την υποψήφιο/α διδάκτορα να συμπληρώσει και να βελτιώσει την διατριβή του/της και να υπο-
βάλλει εκ νέου αίτηση προς την Τριμελή Συμβουλευτική
Επιτροπή σε εύλογο χρονικό διάστημα (έως δύο μήνες).
12.3 Στην Επταμελή Εξεταστική Επιτροπή μετέχουν τα
μέλη της Τριμελούς Συμβουλευτικής Επιτροπής, εκτός
από τα αφυπηρετήσαντα μέλη αυτής, τα οποία με απόφαση της Συνέλευσης του Τμήματος αντικαθίστανται
από ισάριθμα μέλη που πληρούν τα κριτήρια της παραγράφου 1 του άρθρου 7 του παρόντος Κανονισμού,
καθώς και τέσσερα (4) επιπλέον μέλη, που πληρούν τα
κριτήρια της παραγράφου 2 του άρθρου 7 του παρόΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
ντος κανονισμού σύμφωνα με την κείμενη νομοθεσία και
έπειτα από εισήγηση του επιβλέποντα καθηγητή. Όλα
τα μέλη της Επταμελούς Εξεταστικής Επιτροπής πρέπει
να έχουν την ίδια ή συναφή επιστημονική ειδικότητα με
αυτή, στην οποία ο/η υποψήφιος/α διδάκτορας εκπόνησε τη διατριβή του.
12.4 Σε διάστημα δύο εβδομάδων από τον ορισμό της
επταμελούς επιτροπής, ο/η υποψήφιος/α διδάκτορας
υποβάλλει:
- ηλεκτρονικά τη διατριβή σε όλα τα μέλη της επταμελούς επιτροπής,
- υπεύθυνη δήλωση προς τη Γραμματεία του Τμήματος, που κοινοποιείται στον επιβλέποντα, ότι η διατριβή
δεν είναι προϊόν λογοκλοπής.
12.5 Η διαδικασία της δημόσιας υποστήριξης προϋποθέτει τη φυσική παρουσία των τεσσάρων (4) τουλάχιστον
μελών της Επταμελούς Εξεταστικής Επιτροπής, ενώ τα
λοιπά μέλη μπορούν να συμμετέχουν και μέσω τηλεδιάσκεψης. Η διδακτορική διατριβή υποστηρίζεται δημόσια
από τον/την υποψήφιο/α διδάκτορα ενώπιον της Επταμελούς Εξεταστικής Επιτροπής και ακροατηρίου.
Στη συνέχεια, η Επταμελής Εξεταστική Επιτροπή συνεδριάζει χωρίς την παρουσία τρίτων, κρίνει την εργασία
ως προς την ποιότητα, την πληρότητα, την πρωτότυπη
σκέψη και τη συμβολή της στην επιστήμη και με βάση
αυτά τα κριτήρια την εγκρίνει, με πλειοψηφία πέντε (5)
τουλάχιστον από τα μέλη της. Σε αντίθετη περίπτωση
μπορεί η Επταμελής Εξεταστική Επιτροπή να αποφασίσει
την διακοπή της διαδικασίας αξιολόγησης και να ζητήσει από τον/την υποψήφιο/α διδάκτορα να συμπληρώ-
σει και να βελτιώσει την διατριβή του και να επανέλθει
σε εύλογο χρονικό διάστημα (έως τρεις μήνες) για τη
συνέχιση της διαδικασίας ενώπιον της Επταμελούς Εξεταστικής Επιτροπής. Το σχετικό πρακτικό κοινοποιείται
και στο Τμήμα. Εάν η επταμελής επιτροπή αξιολογήσει
τις παρεμβάσεις ως μη ικανοποιητικές τότε θεωρείται
ως αρνητική η αρχική κρίση της επταμελούς επιτροπής
και ο/η υποψήφιος/α διδάκτορας διαγράφεται από το
πρόγραμμα διδακτορικών σπουδών χωρίς να του απονεμηθεί τίτλος. Τα αφυπηρετήσαντα μέλη της Τριμελούς
Συμβουλευτικής Επιτροπής που έχουν αντικατασταθεί
σύμφωνα με το άρθρο 7, μπορεί να παρίστανται κατά τη
συνεδρίαση χωρίς δικαίωμα ψήφου. Η ανακοίνωση για
εξέταση της διδακτορικής διατριβής και η πρόσκληση
της Επταμελούς Εξεταστικής Επιτροπής γίνεται, από τον/
την Πρόεδρο του Τμήματος ή τον/την Αναπληρωτή του,
τουλάχιστον 4 εργάσιμες μέρες πριν από την ημερομηνία
πραγματοποίησης της. Επίσης πρέπει να μεσολαβεί διάστημα τουλάχιστον τριών εβδομάδων μεταξύ της απο-
στολής των αντιτύπων στους εξεταστές και της δημόσιας
παρουσίασης και εξέτασης της διδακτορικής διατριβής.
Εξέταση της διδακτορικής διατριβής δεν μπορεί να γίνει
Σαββατοκύριακο, κατά τις επίσημες αργίες και κατά τη
θερινή περίοδο από 1ης ως 30ης Αυγούστου.
12.6 Η Επταμελής Εξεταστική Επιτροπή οφείλει να καταθέσει πρακτικό εξέτασης της διδακτορικής διατριβής
με την τελική αξιολόγηση των μελών της. Το πρακτικό
υπογράφεται από όλα τα παρόντα (με φυσική παρουσία
ή μέσω τηλεδιάσκεψης) μέλη της Επταμελούς Εξεταστικής Επιτροπής. Σχέδιο Πρακτικού εξέτασης δίνεται στο
Παράρτημα 3.
12.7 Η διδακτορική διατριβή αξιολογείται ως επιτυχής
ή ως ανεπιτυχής.
Άρθρο 13
Λογοκλοπή
13.1 Ο/Η υποψήφιος/α διδάκτορας υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Η αντιγραφή θεωρείται
σοβαρό ακαδημαϊκό παράπτωμα. Λογοκλοπή θεωρείται
η αντιγραφή εργασίας κάποιου άλλου/ης, καθώς και η
χρησιμοποίηση εργασίας άλλου/ης - δημοσιευμένης ή
μη χωρίς τη δέουσα αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του
ιδίου του/της υποψηφίου/ας, χωρίς σχετική αναφορά,
μπορεί να στοιχειοθετήσει απόφαση της Συνέλευσης του
Τμήματος για διαγραφή του/της αφού λάβει υπόψη της
τη γραπτή έκθεση των απόψεων του/της υποψήφιου/
ας διδάκτορα.
13.2 Οποιοδήποτε παράπτωμα ή παράβαση ακαδημαϊκής δεοντολογίας παραπέμπεται για αντιμετώπιση του
προβλήματος στη Συνέλευση του Τμήματος. Ως παραβάσεις θεωρούνται και τα παραπτώματα της αντιγραφής
ή της λογοκλοπής και γενικότερα κάθε παράβαση των
διατάξεων περί πνευματικής ιδιοκτησίας από υποψήφιο/α διδάκτορα κατά τη συγγραφή εργασιών στο πλαίσιο
των μαθημάτων ή την εκπόνηση της Διδακτορικής Διατριβής (απόφαση Συγκλήτου 115/25.4.2017, έγγραφο με
αριθμό 318/11394/27.4.2017, με θέμα "Επί του θέματος
της υποχρεωτικής χρήσης της εφαρμογής Ephorus").
Άρθρο 14
Αναγόρευση Διδακτόρων
14.1 Για την αναγόρευση σε διδάκτορα, ο υποψήφιος
υποχρεούται να υποβάλει στη Γραμματεία του Τμήματος
τα δικαιολογητικά του Παραρτήματος 1.
14.2 Οι υποψήφιοι διδάκτορες που έχουν εκπληρώσει
όλες τις προϋποθέσεις για την απονομή Διδακτορικού
Διπλώματος, όπως αυτές προβλέπονται στον οικείο
κανονισμό Διδακτορικών Σπουδών, αναγορεύονται σε
διδάκτορες από τη Συνέλευση του οικείου Τμήματος. Ως
ημερομηνία ανακήρυξης θεωρείται η ημερομηνία της
συνεδρίασης του κατά περίπτωση ανωτέρω αρμοδίου
οργάνου, κατά την οποία αποφασίζεται η αναγόρευση,
ανεξαρτήτως της ημερομηνίας τελετής απονομής του
σχετικού τίτλου.
14.3 Η τελετή ορκωμοσίας και καθομολόγησης, καθώς
και ο τύπος του Διδακτορικού Διπλώματος του/της διδάκτορος ακολουθεί τα Πρότυπα σχετικών Αποφάσεων
της Συγκλήτου του Πανεπιστημίου Πατρών.
14.4 Κατά την τελετή ορκωμοσίας καλούνται με αλφαβητική σειρά οι πτυχιούχοι - διπλωματούχοι κάθε Τμή-
ματος. Μεταξύ αυτών, ο/η πτυχιούχος - διπλωματούχος
που επέτυχε τον μεγαλύτερο βαθμό, αναγιγνώσκει τον
όρκο ή τη διαβεβαίωση, αντίστοιχα.
14.5 Η καθομολόγηση των διδακτόρων γίνεται σε
ειδική δημόσια τελετή παρουσία του/της Πρύτανη ή
αναπληρωτή/ρια του/της ή των Κοσμητόρων, των Προέδρων και μελών της Πανεπιστημιακής κοινότητας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
14.6 Το κείμενο της καθομολόγησης διδάκτορος αναγιγνώσκεται από έναν από τους καθομολογούντες και
επαναλαμβάνεται από τους λοιπούς.
14.7 Ο/Η υποψήφιος/α διδάκτορας, πριν από την αναγόρευση και καθομολόγηση του/της από την Συνέλευση
του Τμήματος, μπορεί να αιτηθεί χορήγηση βεβαίωσης
επιτυχούς περάτωσης. Στον/στην διδάκτορα χορηγείται
αντίγραφο Διδακτορικού Διπλώματος. Το Διδακτορικό
Δίπλωμα υπογράφεται από τον Πρύτανη, τον Πρόεδρο
του Τμήματος και τον Γραμματέα του Τμήματος.
Άρθρο 15
Συνεπίβλεψη Διδακτορικής Διατριβής
15.1 Για την εκπόνηση διδακτορικών διατριβών με
συνεπίβλεψη, το Τμήμα Φυσικοθεραπείας δύναται να
συνεργάζεται με Τμήματα ΑΕΙ, ερευνητικά κέντρα και
ινστιτούτα του άρθρου 13Α του ν. 4310/2014, συμπεριλαμβανομένων των ερευνητικών κέντρων της Ακαδη-
μίας Αθηνών. Την διοικητική ευθύνη της εκπόνησης της
διδακτορικής διατριβής αναλαμβάνει ένα από τα συνεργαζόμενα Ιδρύματα, ορίζεται ένας/μια επιβλέπων/ουσα
από κάθε συνεργαζόμενο Ίδρυμα/φορέα και η εκπόνηση
της διατριβής διαρκεί τουλάχιστον τρία (3) έτη από τον
ορισμό των επιβλεπόντων μελών Δ.Ε.Π./ερευνητών και
της Τριμελούς Συμβουλευτικής Επιτροπής για τους κατόχους ΜΔΕ ή ενιαίου και αδιάσπαστου τίτλου σπουδών
μεταπτυχιακού επιπέδου και τουλάχιστον τέσσερα (4)
έτη αντίστοιχα για τους υποψήφιους διδάκτορες που
δεν είναι κάτοχοι ΜΔΕ. Θέματα που σχετίζονται με τη
διαδικασία εκπόνησης της διατριβής, από την επιλογή
του Υποψήφιου διδάκτορα έως και την απονομή του
διδακτορικού τίτλου, καθώς και η χορήγηση ενιαίου
ή χωριστού τίτλου σε περίπτωση συνεργασίας μεταξύ
Ιδρυμάτων, προβλέπονται στο οικείο Ειδικό Πρωτόκολλο
Συνεργασίας (ΕΠΣ) που καταρτίζεται από τα συνεργαζόμενα Τμήματα/φορείς και εγκρίνεται από την οικεία
Σύγκλητο και τα συλλογικά όργανα διοίκησης των Ερευνητικών Κέντρων.
15.2 Για την εκπόνηση διδακτορικών διατριβών με
συνεπίβλεψη με αναγνωρισμένα ως ομοταγή Ιδρύματα ή ερευνητικά κέντρα και ινστιτούτα της αλλοδαπής
εφαρμόζεται η υπουργική απόφαση με αριθμό 41931/
Ζ1 (ΦΕΚ 972/τ.Β’/19-3-2018 ) όπως ισχύει.
Άρθρο 16
Μεταβατικές διατάξεις
16.1 Όσα θέματα δεν ρυθμίζονται στον παρόντα κανονισμό θα ρυθμίζονται από τα αρμόδια όργανα του
Τμήματος και του Ιδρύματος, σύμφωνα με την ισχύουσα
νομοθεσία.
16.2 Τα αρμόδια όργανα του Πανεπιστημίου Πατρών
διατηρούν το δικαίωμα τροποποίησης του παρόντα Κανονισμού κάθε φορά που κρίνεται αναγκαίο.
Άρθρο 17
Παραρτήματα
ΠΑΡΑΡΤΗΜΑ 1: Δικαιολογητικά για την αναγόρευση
σε διδάκτορα
ΠΑΡΑΡΤΗΜΑ 2: Όροι συγγραφής και δημοσιοποίησης
διδακτορικών διατριβών στο Πανεπιστήμιο Πατρών
ΠΑΡΑΡΤΗΜΑ 3: Ετήσια έκθεση προόδου
ΠΑΡΑΡΤΗΜΑ 4: Πρακτικό εξέτασης
ΠΑΡΑΡΤΗΜΑ 5: Πρότυπος τίτλος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
ΠΑΡΑΡΤΗΜΑ 1: Δικαιολογητικά για την αναγόρευση σε Διδάκτορα
x
Αντίγραφα (7) Διδακτορικής διατριβής στα μέλη της Επταμελούς Εξεταστικής Επιτροπής
x
α) Αντίγραφο Διδακτορικής διατριβής στη βιβλιοθήκη του Πανεπιστημίου Πατρών σε
έντυπη και ηλεκτρονική μορφή
β) Συμπλήρωση και εκτύπωση της βεβαίωσης κατάθεσης του προγράμματος nemertes
(μέσω Internet) στην ιστοσελίδα του Πανεπιστημίου Πατρών www.lis.upatras.gr και
καταθεση στη Γραμματεία του Τμήματος με υπογραφή από τη Βιβλιοθήκη.
x
Αντίγραφο Διδακτορικής διατριβής στη Γραμματεία του Τμήματος σε έντυπη και
ηλεκτρονική μορφή
x
Κατάθεση στη Γραμματεία του Τμήματος του Απογραφικού Δελτίου που βρίσκεται στην
ιστοσελίδα www.ekt.gr – Εθνικο Αρχείο Διδακτορικών Διατριβών, μετά από ενέργεια της
Γραμματείας του Τμήματος καθώς και αντίγραφο Διδακτορικής διατριβής σε έντυπη και
ηλεκτρονική μορφή.
x Κατάθεση-επιστροφή ακαδημαϊκής ταυτότητας, βιβλιαρίου υγειονομικής περίθαλψης,
κάρτας και κλειδιών στη Γραμματεία του Τμήματος και ρύθμιση εκκρεμοτήτων με
υπηρεσίες της κεντρικής διοίκησης (Φοιτητική Εστία, Διεύθυνση Φοιτητικής Μέριμνας,
Βιβλιοθήκη και Κέντρο Πληροφόρησης).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
ΠΑΡΑΡΤΗΜΑ 2:  Όροι συγγραφής και δημοσιοποίησης διδακτορικών διατριβών
στο Πανεπιστήμιο Πατρών
1. Κάθε τόμος με το κείμενο της εργασίας φέρει ευδιάκριτα στο πίσω μέρος της σελίδας
τίτλου του τα ακόλουθα:
Πανεπιστήμιο Πατρών, [Τμήμα]
[Όνομα Συγγραφέα] © [έτος]
2. Ο/Η Υποψήφιος Διδάκτορας (ΥΔ) -μέσα από τη σχετική φόρμα κατάθεσης της
εργασίας στο Ιδρυματικό Αποθετήριο Νημερτής- εκχωρεί στο Πανεπιστήμιο Πατρών
και στη Βιβλιοθήκη & Κέντρο Πληροφόρησης το μη αποκλειστικό δικαίωμα διάθεσής
της μέσα από το διαδίκτυο για σκοπούς συστηματικής και πλήρους συλλογής της
ερευνητικής παραγωγής του Πανεπιστημίου Πατρών, καταγραφής, διαφάνειας και
προαγωγής της έρευνας
3. Κάθε ΥΔ που εκπονεί τη διπλωματική, μεταπτυχιακή εργασία του ή τη διδακτορική
διατριβή του σε Τμήμα του Πανεπιστημίου Πατρών, θεωρείται ότι έχει λάβει γνώση
και αποδέχεται τα ακόλουθα:
•        Το σύνολο της εργασίας αποτελεί πρωτότυπο έργο, παραχθέν από τον/ην
ίδιο/α, και δεν παραβιάζει δικαιώματα τρίτων καθ’ οιονδήποτε τρόπο,
•        Εάν η εργασία περιέχει υλικό, το οποίο δεν έχει παραχθεί από τον/ην
ίδιο/α, αυτό πρέπει να είναι ευδιάκριτο και να αναφέρεται ρητώς εντός του
κειμένου της εργασίας ως προϊόν εργασίας τρίτου, σημειώνοντας με παρομοίως
σαφή τρόπο τα στοιχεία ταυτοποίησής του, ενώ παράλληλα βεβαιώνει πως στην
περίπτωση
χρήσης
αυτούσιων
γραφικών
αναπαραστάσεων,
εικόνων,
γραφημάτων κλπ., έχει λάβει τη χωρίς περιορισμούς άδεια του κατόχου των
πνευματικών δικαιωμάτων για την συμπερίληψη και επακόλουθη δημοσίευση
του υλικού αυτού.
•        O/Η ΥΔ φέρει αποκλειστικά την ευθύνη της δίκαιης χρήσης του υλικού που
χρησιμοποίησε και τίθεται αποκλειστικός υπεύθυνος των πιθανών συνεπειών
της χρήσης αυτής. Αναγνωρίζει δε ότι το Πανεπιστήμιο Πατρών δεν φέρει, ούτε
αναλαμβάνει οιαδήποτε ευθύνη που τυχόν προκύψει από πλημμελή εκκαθάριση
πνευματικών δικαιωμάτων.
•        Η σύνταξη, κατάθεση και διάθεση της εργασίας δεν κωλύεται από
οποιαδήποτε παραχώρηση των πνευματικών δικαιωμάτων του συγγραφέα σε
τρίτους, π.χ. σε εκδότες μονογραφιών ή επιστημονικών περιοδικών, σε
οποιοδήποτε διάστημα, πριν ή μετά τη δημοσίευση της εργασίας, και πως ο
συγγραφέας αναγνωρίζει ότι το Πανεπιστήμιο Πατρών δεν απεμπολεί τα
δικαιώματα διάθεσης του περιεχομένου της διπλωματικής ή μεταπτυχιακής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
εργασίας ή της διδακτορικής διατριβής σύμφωνα με τα μέσα που το ίδιο
επιλέγει.
•        Για τους παραπάνω λόγους κατά την υποβολή της διδακτορικής διατριβής
ο/η ΥΔ υποβάλλει υπεύθυνη δήλωση στην οποία δηλώνει ότι έχει λάβει γνώση
και γνωρίζει τις συνέπειες του νόμου και των οριζομένων στους Κανονισμούς
Σπουδών του ΠΜΣ και του Τμήματος και στον Εσωτερικό Κανονισμό Λειτουργίας
του Πανεπιστημίου Πατρών, καθώς και ότι η εργασία που καταθέτει με θέμα
«……..» έχει εκπονηθεί με δική του ευθύνη τηρουμένων των προϋποθέσεων που
ορίζονται στις ισχύουσες διατάξεις και στον παρόντα Κανονισμό.
4. Οι εργασίες δημοσιεύονται στο Ιδρυματικό Αποθετήριο το αργότερο εντός δώδεκα
(12) μηνών. Η Συντονιστική Επιτροπή ενός ΠΜΣ ή η τριμελής Συμβουλευτική Επιτροπή
μπορεί να ζητήσει, μετά από επαρκώς τεκμηριωμένη αίτηση του Επιβλέποντος
καθηγητή και του/της ΥΔ, την προσωρινή εξαίρεση της δημοσιοποίησης της
εργασίας/διατριβής στο Ιδρυματικό Αποθετήριο, για σοβαρούς λόγους που σχετίζονται
με την περαιτέρω πρόοδο και εξέλιξη της ερευνητικής δραστηριότητας, εάν θίγονται
συμφέροντα του ιδίου ή άλλων φυσικών προσώπων, φορέων, εταιριών κλπ. Η περίοδος
εξαίρεσης δεν μπορεί να υπερβαίνει τους τριάντα έξι μήνες (36) μήνες, εφόσον δεν
συντρέχουν άλλα νομικά κωλύματα. Επισημαίνεται ότι η κατάθεση της εργασίας γίνεται
μετά την επιτυχή παρουσίασή της, σύμφωνα με τα προβλεπόμενα στις εκάστοτε
ισχύουσες διατάξεις, και πριν την απονομή του τίτλου σπουδών, αλλά η διάθεσή της
ρυθμίζεται από τη Βιβλιοθήκη ανάλογα με το σχετικό αίτημα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
ΠΑΡΑΡΤΗΜΑ 3: Ετήσια έκθεση προόδου
ΠΡΟΓΡΑΜΜΑ ΔΙΔΑΚΤΟΡΙΚΩΝ ΣΠΟΥΔΩΝ
ΤΜΗΜΑ ΦΥΣΙΚΟΘΕΡΑΠΕΙΑΣ- ΠΑΝΕΠΙΣΤΗΜΙΟ ΠΑΤΡΩΝ
Ημερομηνία: (συμπληρώνονται από το Τμήμα)
Αριθμ. Πρωτ.: (συμπληρώνονται από το Τμήμα)
ΕΤΗΣΙΑ ΕΚΘΕΣΗ ΠΡΟΟΔΟΥ ΥΠΟΨΗΦΙΟΥ/ΑΣ ΔΙΔΑΚΤΟΡΑ
(Να συμπληρωθεί από τον/την Υποψήφιο/α Διδάκτορα)
Όνομα/Επώνυμο:……………………………………………………………………………………………………………..………...
Ημερομηνία αποδοχής από τη Συνέλευση του Τμήματος: ……………………………………………………….….
Ημερομηνία
ορισμού
3μελούς
συμβουλευτικής
επιτροπής
&
θέματος
Δ.Δ.:………………………………………………………………………….……………………………………………………………………
Προβλεπόμενο έτος ολοκλήρωσης Δ.Δ.:…………………………………………………………………………………………
Μέλη Τριμελούς Συμβουλευτικής Επιτροπής:
Α. Επιβλέπων: ………………………………………………….…………………
Β. Μέλος: ……………………………………………………………………………
Γ. Μέλος: ……………………………………………………………………………
Τίτλος Διδακτορικής Διατριβής (Δ.Δ.):
…………………………………………………………………………………………………………………………………………………………
…………………………………………………………………………………………………………………………………………………………
…………………………………………………………………………………………………………………………
Περίληψη αντικειμένου Δ.Δ. (15 γραμμές).
…………………………………………………………………………………
Περιγραφή προόδου τρέχουσας ακαδημαϊκής χρονιάς (έως 2 σελίδες).
…………………………………………………………………………………
Σύνοψη νέων αποτελεσμάτων. (15 γραμμές).
…………………………………………………………………………………
Δημοσιεύσεις, συμμετοχή σε συνέδρια, ημερίδες κλπ.
…………………………………………………………………………………
Σύντομη αναφορά στον χρονικό προγραμματισμό και σε πιθανές καθυστερήσεις. (15 γραμμές).
…………………………………………………………………………
Υπογραφές:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
Υποψήφιου/ας Διδάκτορα (Όνομα/επίθετο και υπογραφή): ………………Ημερομηνία
Τριμελούς Συμβουλευτικής Επιτροπής
Α. Επιβλέπων Καθηγητής (Όνομα/επίθετο και υπογραφή):………….……..Ημερομηνία
Β. Μέλος (Όνομα/επίθετο και υπογραφή): ……………………………………….Ημερομηνία
Γ. Μέλος (Όνομα/επίθετο και υπογραφή): ………..………………………..……..Ημερομηνία
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
ΠΑΡΑΡΤΗΜΑ 4: Πρακτικό εξέτασης
ΠΡΑΚΤΙΚΟ ΣΥΝΕΔΡΙΑΣΗΣ ΤΗΣ ΕΠΤΑΜΕΛΟΥΣ ΕΞΕΤΑΣΤΙΚΗΣ ΕΠΙΤΡΟΠΗΣ ΓΙΑ ΤΗΝ ΤΕΛΙΚΗ
ΑΞΙΟΛΟΓΗΣΗ ΚΑΙ ΚΡΙΣΗ ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ
του/της ……………………………………………..
Η Επταμελής Εξεταστική Επιτροπή, η οποία ορίσθηκε κατά την ………………………………….
Συνεδρίαση της Συνέλευσης, συνεδρίασε την …………….…………......... …/…/……… και ώρα ……..
στην αίθουσα …………………………………………………………………………
και ήταν παρόντα τα εξής μέλη:
(επιβλέπων/ουσα)
2)
3)
4)
5)
6)
7)
Καλείται και εισέρχεται στην αίθουσα ο/η……………………………………………. και αναπτύσσει για
………. λεπτά, όπως όρισε η Επταμελής Εξεταστική Επιτροπή, το περιεχόμενο της διατριβής,
με θέμα:«……………………………….……………………………….…………
……………………………………………………………………………………..…………….....…………………………..……
………………………………………………………………………………………………………………………………………..
Στη συνέχεια γίνονται επιστημονικές ερωτήσεις στον/στην υποψήφιο/α διδάκτωρ από την
επταμελή εξεταστική επιτροπή, σχετικές με το περιεχόμενο της διατριβής, οι οποίες σκοπό
έχουν τον έλεγχο της επιστημονικής συγκρότησης του υποψηφίου, της γνώσης του θέματος
της διατριβής και των σχετιζομένων θεμάτων του οικείου επιστημονικού κλάδου.
Μετά το τέλος της ανάπτυξης της εργασίας, εξέρχεται από την αίθουσα ο/η υποψήφιος/α
διδάκτορας και το λόγο παίρνει ο/η επιβλέπων/ουσα καθηγητής/τρια κ./κα
………………………………….., ο/η οποίος/α προτείνει να κριθεί ο/η υποψήφιος/α ως
επιτυχών/ούσα, καθώς η διατριβή αποτελεί ουσιαστική συμβολή στην επιστήμη. Με την
άποψη αυτή συμφωνούν και τα άλλα παρόντα μέλη της επταμελούς εξεταστικής επιτροπής.
Μετά από τα παραπάνω, ο/η επιβλέπων/ουσα κ./κα …………..…….. θέτει σε ψηφοφορία το
ερώτημα «αν ο/η υποψήφιος/α διδάκτορας ,κ./κα ……………………………
…………………………..…., ανταπεξήλθε επιτυχώς στη δοκιμασία».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
Τα μέλη της επταμελούς εξεταστικής επιτροπής ψηφίζουν μετά από κλήρωση, αρχίζοντας
από το γράμμα ………:
ΝΑΙ/OXI
ΝΑΙ/OXI
ΝΑΙ/OXI
ΝΑΙ/OXI
ΝΑΙ/OXI
ΝΑΙ/OXI
ΝΑΙ/OXI
Ο/Η επιβλέπων/ουσα, κ./κα …………… ανακοινώνει ότι ο/η υποψήφιος/α διδάκτορας, κ./κα
…………………………….………, ανταπεξήλθε επιτυχώς στη δοκιμασία, δεδομένου ότι τα
……………….. παρόντα μέλη της επταμελούς εξεταστικής επιτροπής, που είχαν και δικαίωμα
ψήφου, ψήφισαν καταφατικά.
Μετά το παραπάνω αποτέλεσμα της ψηφοφορίας, η επταμελής εξεταστική επιτροπή
αποφασίζει ότι ο/η κ. …….………..………………………….. πέρασε επιτυχώς τη δοκιμασία.
Μετά το παραπάνω αποτέλεσμα της ψηφοφορίας, η επταμελής εξεταστική επιτροπή
αποφασίζει να απονεμηθεί στον/στην κ./κα ……………………………………….….. ο τίτλος του
διδάκτορα και προτείνει στη Συνέλευση την αυτοδίκαιη ανακήρυξή του/της σε διδάκτορα
του προγράμματος.
Με τιμή,
Η ΕΠΤΑΜΕΛΗΣ ΕΞΕΤΑΣΤΙΚΗ ΕΠΙΤΡΟΠH
α/α
Ο/Η Επιβλέπων/ουσα
Υπογραφή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
ΠΑΡΑΡΤΗΜΑ 5: Πρότυπος τίτλος
ΑΡΙΘΜΟΣ ΔΙΔΑΚΤΟΡΙΚΟΥ
ΔΙΠΛΩΜΑΤΟΣ: 000
ΕΛΛΗΝΙΚΗ ΔΗΜΟΚΡΑΤΙΑ
(Λογότυπος Πανεπιστημίου Πατρών)
ΠΑΝΕΠΙΣΤΗΜΙΟ ΠΑΤΡΩΝ
ΠΡΥΤΑΝΕΥΟΝΤΟΣ/ΟΥΣΗΣ
ΣΤΟ ΠΑΝΕΠΙΣΤΗΜΙΟ ΠΑΤΡΩΝ
ΚΑΘΗΓΗΤΗ/ΤΡΙΑΣ………………..(1)
ΚΑΘΗΓΗΤΗΣ/ΤΡΙΑ……………..(2)
ΠΡΟΕΔΡΟΣ ΤΟΥ ΤΜΗΜΑΤΟΣ ΦΥΣΙΚΟΘΕΡΑΠΕΙΑΣ (3)
ΤΟΝ/ΤΗΝ……………….……………… ΤΟΥ ……………………….. (4)
ΕΛΛΗΝΑ/ΕΛΛΗΝΙΔΑ ΤΟ ΓΕΝΟΣ (5)
ΕΞ/ΕΚ…………………………(6) ΟΡΜΩΜΕΝΟ/Η (7)
ΔΙΠΛΩΜΑΤΟΥΧΟ/ΠΤΥΧΙΟΥΧΟ (8) ΤΟΥ ΤΜΗΜΑΤΟΣ……………….
……………….. (9) ΤΟΥ ΠΑΝΕΠΙΣΤΗΜΙΟΥ
…………………………………… (10)
ΜΕ ΟΜΟΦΩΝΗ ΑΠΟΦΑΣΗ ΤΟΥ ΔΙΔΑΚΤΙΚΟΥ ΕΡΕΥΝΗΤΙΚΟΥ
ΠΡΟΣΩΠΙΚΟΥ ΤΟΥ ΤΜΗΜΑΤΟΣ ΦΥΣΙΚΟΘΕΡΑΠΕΙΑΣ (11) ΤΟΥ
ΠΑΝΕΠΙΣΤΗΜΙΟΥ ΠΑΤΡΩΝ
ΣΤΟΥΣ ΔΙΔΑΚΤΟΡΕΣ ΑΥΤΟΥ
ΕΝΕΚΡΙΝΑΝ ΟΠΩΣ ΠΡΟΒΛΕΠΕΤΑΙ ΚΑΙ ΤΟΥ/ΤΗΣ ΑΠΕΔΩΣΑΝ ΟΛΑ
ΤΑ ΠΡΟΝΟΜΙΑ ΤΑ ΟΠΟΙΑ ΑΠΟΡΡΕΟΥΝ ΑΠΟ ΤΟ ΔΙΔΑΚΤΟΡΙΚΟ
ΑΞΙΩΜΑ ΤΗΝ/ΣΤΙΣ………………………………(12)
Η ΑΠΟΝΟΜΗ ΤΟΥ ΔΙΔΑΚΤΟΡΙΚΟΥ ΑΠΟΔΥΚΝΕΙΕΤΑΙ ΜΕ ΤΟ ΠΑΡΟΝ ΔΙΠΛΩΜΑ ΤΟ
ΟΠΟΙΟ ΕΙΝΑΙ ΕΠΙΚΥΡΩΜΕΝΟ ΟΧΙ ΜΟΝΟ ΜΕ ΤΗ ΣΦΡΑΓΙΔΑ ΤΟΥ ΠΑΝΕΠΙΣΤΗΜΙΟΥ
ΑΛΛΑ ΚΑΙ ΤΙΣ ΠΡΟΩΤΟΤΥΠΕΣ ΥΠΟΓΡΑΦΕΣ ΤΟΥ/ΤΗΣ ΠΡΥΤΑΝΕΩΣ ΚΑΙ ΤΟΥ/ΤΗΣ
ΠΡΟΕΔΡΟΥ ΤΟΥ ΤΜΗΜΑΤΟΣ
Ο/Η ΠΡΥΤΑΝΙΣ                                Ο/Η ΠΡΟΕΔΡΟΣ ΤΟΥ ΤΜΗΜΑΤΟΣ
Ο/Η ΓΡΑΜΜΑΤΕΑΣ ΤΟΥ ΤΜΗΜΑΤΟΣ
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 11 Φεβρουαρίου 2020
Η Πρύτανης
ΒΕΝΕΤΣΑΝΑ ΚΥΡΙΑΖΟΠΟΥΛΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 555/21.02.2020
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20200200555.pdf | Tokens: 43237]